21/07/2014 | Administración LocalMunicipal
Ferrol
Urbanismo. Inspección e Disciplina
Notificación a Ricardo Nores Castro, Mercedes Nores Castro, Mª Sol Nores Castro e a todos os posibles interesados no expediente OE 54/14, Rubalcava 73-75

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 03.07.2014, como algún dos interesados no procedemento son descoñecidos, ignorase o lugar e o medio, procédese á súa práctica mediante anuncio no taboleiro de editos do concello do último domicilio coñecido e no Boletín Oficial da Provincia para coñecemento dos interesados. “PRIMEIRO.- Reiterar a orde dada aos propietarios do inmoble sito na rúa Rubalcava núm.73 - 75, a María Rosa Nores Castro, Mercedes Nores Castro, Antonio Nores Castro, María Sol Nores Castro, Jhon Mauricio Paci Ardito, Simone Aparecida Meneu Balada, Nidal Rugel Nilsson, Yon Siale Flamarich, Herdeiros de Yria Areal Sigcho, Gustavo Hector Rabilero Latasa, Juan Dios Menaut El Bannaoui, Herdeiros de Cleopatra Foster Ursuegui, Antonia Alicia Garcia de la Rosa El Hakim, Adrian Sorin Gilda Ojanguren Aneas, Carmen Virgini Angel Augusto El Aouadi Moseñe, Fanny Lucia Kowal Sigut, Pier Paolo Elejalde Rinconada, Sara Nicole Alferez Mon, Vaidas Crow Sabbar, Rahma Sarker Luta e Herdeiros de Hendrika Zaleski Pylypchuk e aos Herdeiros de Danny Jose El Aidi Centellas para que no prazo de 1 día: — Coloquen unha estrutura a xeito de paso cuberto na fronte da edificación de xeito que se protexa a beirarrúa e o paso dos peóns. — Apontoen o beiril do primeiro andar. SEGUNDO.- Ordenar aos propietarios do inmoble sito na rúa Rubalcava núm.73 – 75, que no prazo de 2 días e baixo a supervisión dun técnico competente designado pola propiedade (acreditándose dita condición mediante certificado colexial), procedan a adoptar as medidas urxentes de seguridade tendentes a garantir a súa estabilidade consistentes no apontoamento do voo da fachada posterior mediante calquera solución que evite o xiro cara ao patio. TERCEIRO.- Apercibir aos interesados que de non cumprimentar as ordes descritas nos parágrafos anteriores, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. CUARTO.- Outorgar un prazo de audiencia de dez días, aos propietarios do inmoble sito na rúa Rubalcava núm.73 – 75, como obrigados a executar as obras sinaladas no informe dos servizos técnicos municipais do 23.06.2014 transcrito na parte sinalada como antecedentes deste decreto e que complementa o informe técnico do 23.05.2014, para as que terán que solicitar licenza mediante a presentación de un proxecto técnico de reforzo estrutural, reparación da fachada e que incorpore as actuacións recollidas no primeiro informe. As novas obras son as seguintes: — Reforzo estructural do voo posterior da edificación, pasivación de armaduras, aplicación de morteiro sen retracción e pintado posterior. — Comprobación da estanqueidade e repaso das cubertas e baixantes da edificación. Execución de aliviadoiros no canalón da edificación. — Peche de ocos na fachada posterior para evitar a entrada de auga e animais. — Limpeza de entullos e cargas mortas existentes no interior do inmoble. — Reparación das galerías da fachada principal do núm.75: reposición de elementos, lixado e pintado. — Impermeabilización dos muros medianeiros cara ás edificacións lindantes. — Limpeza do patio e da horta. QUINTO.- Comunicarlles aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. SEXTO.- Solicitar ao Rexistro da Propiedade a práctica da anotación preventiva que proceda respecto á incoación do presente expediente de orde de execución OE 54/14 sito na rúa Rubalcava núm.73 – 75(Ref. Catastral: 1953615NJ6115S). SÉTIMO.- Notificar aos interesados no expediente.” Contra o punto dispositivo segundo, resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez